الجزایر آنایاسا شوراسی ژوئیه‌نین 4-ونده پلان‌لاش‌دیریلان سئچیم‌لرین لغوینی اعلان ائتدی.
شورا طرفین‌دن ائدیلن یازی‌لی بیر آچیقلامادا، نامیزدلرین تانینمادیغی و لازیم‌لی سندلری وئرمدیک‌لری ایفاده ائدیلدی.
بیاناتدا موقتی پرزیدنت عبدالقا‌دیر بن صالح‌ین‌ سئچیم کومیسیونو تکرار گؤروشمه‌یه چاغیرماق و یئنی پرزیدنت سئچیله‌رک سئچیم پروسه‌سی‌نین تاماملانماسی لازیم اولدوغونو وورغولادی.
شورانین آیریجا کئچیریله‌جک سئچیم‌لر اوچون اویغون بیر آتموسفر و شفاف بیر اورتام یاراتماغین لازیم اولدوغونو وورغولادی.
ژوئیه‌نین 4-ونده کئچیریله‌جک پرزیدنت سئچیم‌لرینده نامیزدلیک مراجعت‌لری‌نین باشا چاتماسی اوچون 26 می تاریخینده باشا چاتمیش‌دیر، لاکین 77 مراجعت‌دن هئچ بیری مرجعتلرینی تاماملامامیش‌دیر.
10  آوریل گونو بن صالح پرزیدنت سئچیمی‌نین ژوئیه‌نین 4-ونده کئچیریله‌جگینی آچیقلادی.
آنایاسایا گؤره، سئچیم تقویمی اویغولانینجا، پرزیدنت سئچیمی‌نین ژوئیه‌نین 4-ونده اعلان ائدیلدیگی زامان سیویل توپلوم و موخالیفتدن بایکوت چاغیریشی آرتیب.
تخمینن 3 آیدیر هر هفته فاصیله‌سیز گؤستری‌لرینه داوام ائدن الجزایرلیلر، آنایاسایا گؤره کئچید دؤورونو ایجرا ائدن دولتین ذیروه‌سین‌دکی شخصیتلری "بوتفلیقه دؤورونون نماینده‌لری" اولا‌راق خاراکتریزه ائده‌رک سئچیم‌لره بو موقتی رهبرلیکله گئدیلمه‌سینی رد ائتمیشدی.
الجزایرده اوردو و رهبرلیک‌دن سئچیم‌لرین بیر آن اوّل حیاتا کئچیریلمه‌سی چاغیریشی گلرکن، سیویل و موخالیفت بیر کئچید دؤورونون آردین‌دان سئچیم‌لرین حیاتا کئچیریلمه‌سی ایستیقامتینده فیکیر بیان ائدیر.
